צליפה בימ"מ
רובי הצלפים של הימ"מ

בתחילת דרכו השתמש הימ"מ במגוון רובי צלפים, בהם רמינגטון מודל 700 (רובה צלפים בריחי אמריקאי נפוץ מאוד, כולל בשימוש משטרתי), שטייר SSG 69 (רובה צלפים אוסטרי תחרותי ומדויק מאוד) וגליל צלפים (רובה קלעים/צלפים חצי-אוטומטי ישראלי). בשנות ה-90 של המאה ה-20 הצטייד הימ"מ ברובים נוספים וחדשים יותר הנחשבים למדויקים מאוד, בהם רמינגטון מודל 700 ששופר על ידי תע"ש ורובי PGM צרפתיים בקליברים שונים (PGM Ultima Ratio המדויק, PGM 338 ארוך-הטווח ו-PGM Hécate II הכבד). בשנות ה-2000 רכש הימ"מ גם רובי SR-25 חצי-אוטומטיים לביצוע ירי מדויק ומהיר בשטח בנוי. בחלק מהרובים השתמשו גם צלפי היחידות המובחרות והמיוחדות של צה"ל, איתם הימ"מ משתף פעולה באימונים ובפעילות מבצעית.
בשל התדירות הגבוהה מאוד של האימונים והפעילות המבצעית האינטנסיבית רובי הצלפים של הימ"מ, ובעיקר קניהם, נשחקים עם הזמן. ב-2013 החל הימ"מ להחליף את רובי הצלפים הישנים והשחוקים שלו, בעיקר אלו מתוצרת אירופאית (כגון רובי ה-PGM), עקב אמברגו אירופאי על חלקי חילוף ותחמושת צליפה תואמת. הרובה שנבחר להחליפם היה הבארט MRAD וזאת בזכות איכותו וביצועיו (דיוק גבוה וטווח ירי ארוך), היותו רובה מודולרי שתומך במספר קליברים הניתנים להחלפה בקלות (דבר שאפשר יצירת מערך נשקי צליפה אחיד), והיותו תוצרת ארצות הברית (דבר המבטיח אספקה שוטפת של חלקי חילוף וקנים ללא חשש מאמברגו). כיום זהו הרובה העיקרי במערך הצליפה של הימ"מ לצד ה-SR-25 Mk 11 החצי-אוטומטי המשמש לירי מדויק ומהיר בטווחים קצרים. עם הבארט MRAD ותחמושת צליפה תואמת של IMI צלפי הימ"מ פוגעים בדיוק של 0.4–0.35 דקת קשת, כלומר: סטייה מרבית מהמטרה של 1.1 סנטימטרים (0.43 אינץ') בירי לטווח 100 מטרים (110 יארד) ושל כ-14 סנטימטרים (5.5 אינץ') בירי לטווח 1,200 מטרים (1,300 יארד). בזכות הניסיון החיובי וחוות הדעת הטובות מאוד של הימ"מ על הבארט MRAD, רכש גם צה"ל את הרובה עבור צלפי היחידות המובחרות והמיוחדות שלו. ב-2020 הצטייד הימ"מ במקמילן ALIAS CS5, רובה צלפים קומפקטי מושתק עם תחמושת תת-קולית שנועד למבצעים חשאיים ובעל דיוק של 0.5 דקת קשת.
להלן טבלה המפרטת את רובי הצלפים ששירתו בימ"מ. הדיוק של הרובים נמדד בדקות קשת (MOA = Minute of Arc). מספר זה מייצג את הפיזור הזוויתי האופייני של הרובה (דבר שמשפיע על הסטייה המרבית מהמטרה), וככל שמספר זה נמוך יותר כך הרובה מדויק יותר. רובים ששמם כתוב על רקע רקע תכלת הם רובים שעדיין נמצאים בשירות פעיל, ואילו רובים על רקע צהוב - מצב שירותם לא ידוע.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
רובי הצלפים של הימ"מ
| שם הרובה | תמונה | שירות בימ"מ | ארץ ייצור | קליבר | טווח יעיל | דיוק ב-MOA‏ |  |  |
| סירקיס M26 | ‏ | תקופה קצרה | ישראל ישראל | 7.62x51 מ"מ נאט"ו | 800 מטר |  ? |  |  |
| גליל צלפים | ‏ | 1974-? | ישראל ישראל | 7.62x51 מ"מ נאט"ו | 800 מטר | 2.0–1.0 |  |  |
| שטייר SSG 69‏ | ‏ | שנות ה-80 של המאה ה-20 | אוסטריה אוסטריה | 7.62x51 מ"מ נאט"ו | 800 מטר | 0.5 |  |  |
| רמינגטון מודל 700 מדגמי 700P ו-BDL משופרים | ‏‏ | שנות ה-90 של המאה ה-20 | ארצות הברית ארצות הברית | 7.62x51 מ"מ נאט"ו | 100–700 מטר | 0.75 |  |  |
| בארט M82A1‏ |  | שנות ה-90 של המאה ה-20? בשימוש לא סדיר נגד מטרות ציוד | ארצות הברית ארצות הברית | 12.7x99 מ"מ נאט"ו (0.5 BMG‏) | 1,000–1,800 מטר | 3.0–1.0 |  |  |
| Robar SR60 ו-Robar SR90 | ‏ | שירתו מספר שנים בשנות ה-90 | ארצות הברית ארצות הברית | 7.62x51 מ"מ נאט"ו | 800 מטר |  ? |  |  |
| Robar RC-50 | ‏ ‏ |  ? | ארצות הברית ארצות הברית | 12.7x99 מ"מ נאט"ו | 1500–2000 מטר |  ? |  |  |
| ‏PGM Ultima Ratio | ‏‏ | שנות ה-90 עד העשור השני של המאה ה-21 | צרפת צרפת | 7.62x51 מ"מ נאט"ו | 800 מטר | 0.5–0.25 |  |  |
| PGM 338 | ‏ ‏ | שנות ה-90 עד העשור השני של המאה ה-21 | צרפת צרפת | 0.338 לפואה מגנום | 1200–1500 מטר | 0.5 |  |  |
| PGM Hécate II | ‏ ‏ | שנות ה-90 עד העשור השני של המאה ה-21 | צרפת צרפת | 12.7x99 מ"מ נאט"ו (0.5 BMG‏) | 1500–2000 מטר |  ? |  |  |
| ‏ SR-25 Mk 11‏ | ‏ | ככל הנראה מ-2006 עד ימינו | ארצות הברית ארצות הברית | 7.62x51 מ"מ נאט"ו | 500–800 מטר | 0.75–0.5 |  |  |
| בארט MRAD‏ | ‏ | 2013 עד ימינו | ארצות הברית ארצות הברית | 7.62x51 מ"מ נאט"ו  0.338 לפואה מגנום | 800 מטר 1500 מטר | 0.5–0.35 |  |  |
| מקמילן ALIAS CS5‏ |  | 2020 עד ימינו | ארצות הברית ארצות הברית | 7.62x51 מ"מ נאט"ו תת-קולי ורגיל | < 800 מטר | 0.5 |  |  |
| בארט REC10‏ |  | 2020 עד ימינו | ארצות הברית ארצות הברית | 7.62x51 מ"מ נאט"ו | 600–800 מטר | 0.75 |  |  |